Temeljem članka 75. Zakona o sportu („Narodne novine“ broj 141/22) i članka 34. Statuta općine Okučani („Službeni vjesnik Brodsko-posavske županije“ broj 10 /09, 04/13, 03/18, 07/18 i 14/21) Općinsko vijeće općine Okučani na svojoj 18. sjednici održanoj 20. prosinca 2023. godine donijelo je

**PROGRAM**

**javnih potreba u sportu na području Općine Okučani za 2024. godinu**

**Članak 1.**

Programom javnih potreba u sportu na području Općine Okučani u 2024. godini (u daljnjem tekstu: Program) utvrđuju se interes i smjernice za razvoj sporta na području Općine Okučani, te opseg i sadržaji koji će se financirati iz Proračuna Općine Okučani u 2024. godini.

Korisnici proračuna mogu biti udruge i njihovi pojedinci koji su registrirani po Zakonu o sportu („Narodne novine“ broj 141/22) i Zakonu o udrugama („Narodne novine“ broj 74/14 , 70/17, 98/19 i 151/22) te moraju voditi računa o racionalnoj potrošnji glede odobrenih proračunskih financijskih sredstava.

**Članak 2.**

Javne potrebe u sportu su programi, aktivnosti, poslovi vezani u sportu od značaja za općinu Okučani kako stoji :

- poticanje i promicanje sporta,

- djelovanje sportskih udruga,

- promicanje sportskih aktivnosti djece i mladeži,

- razvijati sportsko-rekreacijske aktivnosti građana i sl.

**Članak 3.**

Financijska sredstva javnih potreba u sportu raspodjeljuju se putem Natječaja za financiranje Udruga u sportu za 2024 godinu. Planirana sredstva za udruge u sportu za 2024.godinu iznose **35.000,00 eura** te za manifestacije u sportu - Zimska nogometna liga u Okučanima – **2.000,00 eura**.

Ukupno Program javnih potreba u sportu iznosi: **37.000,00** **eura**.

**Članak 4.**

Program javnih potreba u sportu stupa na snagu danom donošenja i objaviti će se u “Službenom vjesniku Brodsko-posavske županije“, a primjenjivati će se od 1. siječnja 2024. godine.

KLASA: 620-01/23-01/1

URBROJ: 2178-21-01-23-1

Okučani, 20. prosinca 2023. godine

OPĆINSKO VIJEĆE

OPĆINE OKUČANI

Predsjednik Općinskog vijeća

Ivica Pivac v.r.